નોંધનીય છે કે અવિશ્વાસ પ્રસ્તાવ પર ચર્ચા દરમિયાન આજે બપોરે સદનમાં એક વિચિત્ર ઘટના જોવા મળી હતી. વડાપ્રધાન મોદી અને બીજેપી પર પ્રહાર કરતાં રાહુલ ગાંધી જઈને મોદીને ગળે મળ્યાં હતાં. અચાનક જ કોંગ્રેસના રાષ્ટ્રીય અધ્યક્ષ રાહુલ ગાંધીની આવી વર્તણુંકથી એક પળ માટે મોદીને પણ આશ્ચર્ય થયું હતું. જોકે, પછી પીએમ મોદીએ પણ રાહુલ ગાંધી સાથે હાથ મિલાવીને શુભકામના આપી હતી. મોદી સાથે ગળે મળ્યા પછી રાહુલ ગાંધીએ કહ્યું કે હિંદુ હોવાનો મતલબ જ આ થાય છે. જોકે, અકાલી દળની સાંસદ હરસિમરત કૌરે પ્રહાર કરતાં કહ્યું કે આ સંસદ છે. અહિ મુન્નાભાઈની પપ્પી-ઝપ્પી નહિ ચાલે.